Ziua de vineri a fost o surpriză extrem de plăcută, pentru elevii Liceului de Arte " Hariclea Darclee" care au participat la activitățile incluse în cadrul Proiectului Educațional "Student pentru o zi, viziune pentru viitor", realizat în parteneriat cu Universitatea Națională de Arte "George Enescu", Iași, Facultatea de Arte Vizuale și Design.

Tinerii elevi, studenți, în viitorul apropiat, din clasa a 11 B -Musteață Antonia Laura, Purice Cristina, Nenciu Ioana, Giuglea Roberta, Maidan Cătălina, Tatu Valentina, Puia Diana, Deculescu Cosmina, Sighinas Bianca, Gavriliu Ana Ruxandra, clasa a XII, Colegiul Național Gh. M.Murgoci, Liga Ioana, clasa a VIII Colegiul Național N. Bălcescu, Andronoiu Maria, clasa a 12 B, Liceul de Arte “H.Darclee, Brăila-, îndrumați de către doamna profesor Nela Constantinescu, au participat în prima parte a zilei la workshopul realizat sub coordonarea reprezentantului UNAGE Iași - Conf. Univ. Dr. Cristian Ungureanu ,Prorector al Universității.

Așa cum spune și proverbul: "pasărea după pene, omul după prieteni se cunoaşte", numărul mare de elevi ai Liceului de Arte participanți la a doua parte a proiectului, ne confirmă faptul că, dorința comună de informare a tinerilor, este într-o dinamică continuă.

Ideile și sugestiile pe care le-a expus domnul Conf. Univ. Dr. Cristian Ungureanu,sperăm că vor contribui la orientarea elevilor spre o carieră în domeniul Artelor Frumoase.

Mulțumim doamnei Inspector Școlar de Arte - prof. Mioara Șipoș și domnului prof. dr. Gh. Antonescu – directorul Liceului de Arte ”Hariclea Darclee” , pentru că au făcut posibilă realizarea acestui proiect.

Suntem optimiști și încrezători în ceea ce privește evoluția proiectului în anii ce vor urma.

Vă oferim în cele ce urmează o variantă virtuală, un rezumat în imagini al fericitului eveniment:

<https://www.facebook.com/LAHDBraila/photos/pcb.7374771279229530/7374698592570132>

<https://sites.google.com/view/proiecteducational/acasa?authuser=1>